# Ragusa (Sicilija)

| Ragusa Comune di Ragusa |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Italija
 |
| **regija** | Sicilija
 |
| **provincija** | Ragusa
 |
|  |
| **Vlast**  |
|  - **gradonačelnik** | Nello Dipasquale
 |
|  |
| **Površina**  |
|  - **Ukupna** | 442 km²
 |
| **Visina** | 520
 |
|  |
| **Stanovništvo** (2011.)
 |
|  - **Grad** | 69 794
 |
|  |
| **Vremenska zona** | UTC+1 (UTC+2)
 |
| **Poštanski broj** | 97100
 |
| **Pozivni broj** | 0932
 |
| **Službena stranica** www.comune.ragusa
 |
| Karta
 |
| Ragusaclass=notpageimage| Ragusa na karti Italije |

**Ragusa** (sicilijanski: *Rausa*, latinski: *Ragusia*) je administrativni centar istoimene talijanske provincije provincije Ragusa, u regiji
Sicilija od 69 794 stanovnika.

*Ragusa* je zajedno sa još 7 gradova iz doline Val di Noto uvrštena 2002. na UNESCO- vu Listu mjesta svjetske baštine u Evropi, kao izvrstan primjer dobro očuvanog kasnobarkonog grada iz 18. vijeka.

## Geografske i klimatske karakteristike

*Ragusa* leži na jugoistoku Sicilije, u masivu Monti Iblei iznad kanjona rijeke Irminio, zapadno od Sirakuze i Jonskog mora. Stari dio grada **Ragusa Ibla** (antička - *Hybla Heraea* koji leži na velikom stijenovitom brdu, odjeljen je od novog na susjednom brdu - *Ragusa Superiore* kanjonom *Valle dei Ponti*, koji je premošten s četiri mosta, od kojih je najpoznatiji *Ponte dei Cappuccini* iz 18. vijeka.

*Ragusa* ima tipičnu sredozemnu klimu sa dugim toplim i sušnim ljetima, i kratkim kišnim zimama.

## Historija

*Ragusa* je iznikla iz antičke - Hybla Heraea, naselja na 300 metara visokom brdu (to je današnji gornji grad - *Ibla Ragusa*.

Barokna katedrala San Giorgio u starom gradu *Ragusa Ibla*
Nakon kratkotrajne vlasti Kartažana, gradom su vladali Rimljani i Bizant, za čije je vladavine izgrađen veliki zamak i zidine oko grada. *Ragusu* su zauzeli Arapi - 848. pod čijom je vlašću bila sve do 11. vijeka kad su je zauzeli Normani. Za njihove vladavine bila je prijestolnica grofovije kojom je upravljao *Godfri* sin Rogera I..
Od 1091. pa sve do 1296. kad se ujedinila sa susjednom komunom Modica, *Ragusa* je bila nezavisna srednjovjekovna komuna. Od tad je dio Napuljskog kraljevstva i dijelila je njegovu sudbinu. Grad je pogodio veliki potres - 1693. koji je uništio velik dio starog grada *Ragusa Ibla*, pa je zato podignut novi dio - *Ragusa Superiore*, na susjednom zapadnom brdu. Ta dva grada ujedinila su se tek 1926. u današnji jedinstveni grad *Ragusa*.

Početkom 19. vijeka, točnije 1838. pronađene su velike količine asfalta, pa je od tad počela njegova eksploatacija koja traje do danas.

Kasnobarokni gradovi regije Val di Noto| Svjetska baština UNESCO-a |
|  |
|  Italija |
| Registriran | 2002. (26. zasjedanje) |
| Vrsta | Kulturno dobro |
| Mjerilo | i, ii, iv, v |
| Ugroženost | no |
| Referenca | UNESCO |

## Znamenitosti

Katedrala San Giovanni Battista u novom gradu *Ragusa Superiore*
Nakon potresa iz 1693. stari grad je obnovljen, a novi potpuno izgrađen u duhu baroka. Tako je podignuta nova katedrala S*an Giovanni Battista*, između 1706. - 1760. u novom gradu *Ragusa Superiore*, a na isti način je obnovljena i katedrala u starom gradu *Ragusa Ibla* - *San Giorgio* (1738. - 1775.

Od starijih građevina ostalo je nešto dijelova iz 15. vijeka na crkvi *Santa Maria delle Scale* i gotički portal na katedrali *San Giorgio*.

15 km pored grada nalazi se *Dvorac Donnafugata* iz 14. vijeka u kom je danas smješten muzej sa galerijom slika.

## Privreda

*Ragusa* je od 19. vijeka poznata kao rudarski kraj u kom se kopa asfalt, a od 1970-ih se ekspoatira i nafta, jer se tu nalaze najveća talijanska nalazišta. Grad ima tvornice asfalta i veliku cementaru.

*Ragusa* je i centar poljoprivrednog kraja, poznatog po maslinama i cvijeću, a u najnovije vrijeme i kao turistička destinacija.

## Gradovi prijatelji

|  |  |  |
| --- | --- | --- |
| * Hrvatska, Dubrovnik
* Malta, Mosta
 | * SAD, Little Rock
* Paragvaj, Asunción
 | * Francuska, Departman Oise
* Italija, Milano
 |

## Reference

## Vanjske veze

* Službene stranice grada Arhivirano 2015-04-24 na Wayback Machine-u (`it`)
* *Ragusa* na portalu Encyclopædia Britannica (`en`)